Publication: Magyar Közlöny
Issue: MK-2011-32 (Year: 2011, Number: 32)
Era: contemporary
Section: 2004. évi CVII. törvény mellékletében felsorolt kistérségenként legalább egy ügyfélszolgálatot mûködtetni. Azon
Paragraph Index: 1136

174. § A Get. 98. § (2) bekezdése helyébe a következõ rendelkezés lép: „(2) Nem korlátozható kategóriába tartoznak a lakossági fogyasztók, a külön jogszabályban meghatározott, közellátást biztosító felhasználók a közellátás biztosításához szükséges földgázvételezés mértékéig, valamint a veszélyeztetettség elkerüléséhez szükséges földgázvételezés mértékéig azon felhasználók, amelyek földgázvételezésének korlátozása révén bekövetkezõ mûszaki esemény az emberi életet vagy egészséget, továbbá a környezetet súlyosan veszélyeztetné. A korlátozásra vonatkozó részletes rendelkezéseket tartalmazó jogszabály rendelkezik a felhasználók további korlátozható és nem korlátozható kategóriáinak meghatározásáról, a korlátozható kategóriába tartozó felhasználók jogairól és kötelezettségeirõl, valamint az egyes felhasználóknak a jogszabály szerinti kategóriába történõ besorolásának részletes szabályairól.”

Source: https://magyarkozlony.hu/hivatalos-lapok/f7e48fc4af6c1657c434780b6bc3081e5f24fbff/dokumentumok/6902b1ff19c7824fa369c867f96fdbcbd0290a56/letoltes